32. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70056/401 της 15 Ιαν./10  Φεβρ.1982 (ΦΕΚ Β΄ 53) Τρόπος αναγραφής προϋπηρεσίας στα αντίγραφα ναυτικών φυλλαδίων. Έχοντας υπόψη: α)Το άρθρ. 62 παρ. 2 του Κώδικα Δημοσίου Ναυτικού Δικαίου. β)Την αριθ. 70056/16/2 Ιαν. 1981 απόφασή μας. Καθορίζουμε, ότι σε περιπτώσεις φθοράς ή απωλείας ναυτικού φυλλαδίου και έκδοσης αντιγράφου, η προϋπηρεσία του ναυτικού θα αναγράφεται συνολικά με τις διάφορες ειδικότητες με τις οποίες αποκτήθηκε. Κατ’ εξαίρεση, η προϋπηρεσία θα αναγράφεται αναλυτικά κατά ναυτολόγηση - απόλυση και με την αιτιολογία της εάν η αιτία της απόλυσης είναι: α)λιποταξία, β)παράνομη απουσία γ) αδικαιολόγητη μη επιβίβαση κατά την ημέρα της ναυτολόγησης, δ)Υπαιτιότητι του ναυτικού εφ’ όσον ακολούθησε πειθαρχική ποινή για παραβάσεις που προβλέπονται στα άρθρ. 209, 213, 214, 215, 216, 217, 218, 223, 227, 228, 231, 232, 235 παρ. (Ι στ) 235 παρ.(2) και 249 παρ. (δ) (ε) Κώδικα Δημοσίου Ναυτικού Δικαίου, κατά την προηγούμενη από την ημερομηνία έκδοσης του αντιγράφου 3ετία. Από τη θέση σε ισχύ της απόφασης αυτής καταργούνται οι περιπτ. αα και ββ του εδαφ. δ της παρ. 2 του άρθρ. 3 και οι περιπτ. αα και ββ του εδαφ. δ της παρ. 2 του άρθρ. 4 της υπ’ αριθ. 70056/15/2.1.1981 απόφασή μας. 